|  |  |
| --- | --- |
| Høringsparterne | |
|  |

Høring over udkast til bekendtgørelse om ophævelse af bekendtgørelse nr. 984 af 5. december 1994 om forbud mod efterforskning og indvinding af råstoffer fra havbunden i EF-fuglebeskyttelsesområder og i Ramsarområder

Hermed sendes udkast bekendtgørelse om ophævelse af bekendtgørelse nr. 984 af 5. december 1994 om forbud mod efterforskning og indvinding af råstoffer fra havbunden i EF-fuglebeskyttelsesområder og i Ramsarområder i høring. Høringsvar kan sendes elektronisk til mfvm@mfvm.dk, med cc til mampe@mfvm.dk. senest **torsdag den 2. april 2020.**

Høringsvar fra ikke-ministerielle høringsparter offentliggøres på høringsportalen på http://www.hoeringsportalen.dk efter høringsfristens udløb. Ved afgivelse af høringssvar samtykker høringsparten i, at vedkommendes høringssvar, e-mailadresse og navn offentliggøres på høringsportalen efter endt høring.

Spørgsmål til bekendtgørelsen kan rettes til Malene Maxe Petersen på e-mail: [mampe@mfvm.dk](mailto:mampe@mfvm.dk).

Baggrunden for ændringerne er følgende:

Bekendtgørelsen indførte pr. 1. januar 1995 et forbud mod råstofindvinding i fuglebeskyttelsesområder. Forbuddet videreførtes med lov nr. 484 af 12. juni 1996 uden at bekendtgørelsen dog blev ophævet. Lovens forbud mod at give tilladelse blev ophævet ved lov nr. 508 af 17. juni 2008 om ændring af lov om naturbeskyttelse, lov om jagt og vildtforvaltning og forskellige andre love**Note 1  
Loven indeholder bestemmelser, der gennemfører dele af Rådets direktiv 79/409/EØF af 2. april 1979 om beskyttelse af vilde fugle (EF-fuglebeskyttelsesdirektivet) (EF-Tidende 1979 nr. L 103, side 1), som ændret senest ved Rådets direktiv 2006/105/EF af 20. november 2006 (EU-Tidende 2006 nr. L 363, side 368), og** [**Rådets direktiv 92/43/EØF**](https://pro.karnovgroup.dk/document/abs/EUDIR199243?src=document) **af 21. maj 1992 om bevaring af naturtyper samt vilde dyr og planter (EF-habitatdirektivet) (EF-Tidende 1992 nr. L 206, side 7), som ændret senest vedRådets direktiv 2006/105/EF af 20. november 2006 (EU-Tidende 2006 nr. L 363, side 368).**

. Begrundelsen var, at forbuddet var overflødigt, da forholdet er reguleret i habitatbekendtgørelsen. Imidlertid blev bekendtgørelsen fra 1994 ikke ophævet samtidig. Situationen er derfor nu, at der findes en bekendtgørelse med et forbud, der ikke afspejler den egentlige retstilstand, hvor der godt kan gives tilladelse til indvinding, såfremt beskyttelseshensynene sikres. Bekendtgørelsen bør på denne baggrund ophæves.

Udkastet til bekendtgørelse er sendt i høring hos de parter, der fremgår af vedlagte liste.

Med venlig hilsen

Malene Maxe Petersen

+45 22 49 05 75

mampe@mfvm.dk